Amir Haddad

Laurent Amir Khlifa Khedider Haddad (, født 20. juni 1984 i Paris i Frankrike), også kjent som Amir, er en fransk-israelsk sanger og låtskriver. Han deltok i den israelske sangkonkurransen Kokhav Nolad i 2006, slapp debutalbumet Vayehi i 2011 og endte på tredjeplass i den franske versjonen av The Voice – The Voice: la plus belle voix. Han representerte Frankrike i Eurovision Song Contest 2016 med sangen «J'ai cherché», som endte på en sjetteplass, Frankrikes beste resultat siden 2002.

Bakgrunn 
Haddad ble født i Paris i Frankrike av Maghreb-jødiske foreldre fra Tunisia og Marokko. Han vokste opp I Sarcelles (Val-d'Oise) og flyttet til Israel som åtteåring i 1992, en aliyah-innvandring til Herzliya, nord i Tel Aviv. Allerede som barn sang han i synagoger og ved ulike tilstelninger.

Haddad ble født med et hørselstap på 50 prosent, og hører bare på venstre øre.

29. februar 2016 kunngjorde France Télévisions at Haddad var Frankrikes representant i Eurovision Song Contest 2016 i Stockholm med låten «J'ai cherché». Han presenterte låten direkte på France 2 den 12. mars 2016. Han fremførte bidraget i finalen i Globen lørdag 14. mai 2016, der han endte på sjetteplass.

Diskografi

Album 

 2011 – Vayehi
 2016 – Au cœur de moi
 2017 – Addictions

Singler 

 2014 – «All of Me»
 2015 – «Oasis»
 2016 – «J'ai cherché»
 2016 – «On dirait»
 2017 – «Au cœur de moi»
 2017 – «No Vacancy» (med OneRepublic)
 2017 – «États d'Amour»
 2017 – «Tout passe»
 2018 – «Les rues de ma peine»
 2018 – «Anja»
 2018 – «Longtemps»
 2019 – «5 minutes avec toi»

Referanser

Eksterne lenker 
 
 
 
 

Franske sangere
Israelske sangere
Personer fra Paris
Personer fra Herzliya
Deltakere i Eurovision Song Contest 2016